MSM GROUP

MSM GROUP je priemyselno-technologický holding, ktorý zjednotil tradičné firmy s dlhou históriou v obrannom priemysle. Tieto firmy pokrývajú kompletný životný cyklus munície, od vývoja a produkcie, cez kontrolu a predlžovanie životnosti munície až po likvidáciu. MSM GROUP patrí k európskym lídrom vo vývoji a výrobe obrannej techniky, ktorý navyše smeruje k unikátnemu postaveniu v rámci európskeho obranného priemyslu – stať sa najväčším výrobcom delostreleckej munície. Strategickými akvizíciami buduje celý výrobný reťazec veľkokalibrovej munície, od výroby vstupných surovín a pyrotechnických komponentov až po hotový výrobok.

Podniky a závody v skupine patria v regiónoch k významným zamestnávateľom. Spája tradičné spoločnosti s bohatou históriou, čím má celý výrobný, servisný aj dodávateľský reťazec vo vlastných rukách.

MSM GROUP je súčasťou nadnárodného holdingu CZECHOSLOVAK GROUP a.s. (CSG), ktorý zastrešuje aktivity viac než stoviek firiem a obchodných spoločností so sídlom prevažne v Česku a na Slovensku. Najznámejším členom skupiny je kopřivnická automobilka TATRA TRUCKS, v ktorej drží CSG väčšinový podiel. Okrem automobilového priemyslu pôsobia spoločnosti holdingu v leteckom, železničnom alebo obrannom priemysle. Centrála sídli v Prahe. Majiteľom CSG je od januára 2018 Michal Strnad, syn zakladateľa holdingu, Jaroslava Strnada.

 Spoločnosti v MSM GROUP 
Súčasťou MSM GROUP sú výrobné a vývojárske závody nielen na Slovensku, ale aj v Čechách, Španielsku, Nemecku alebo Srbsku:

 ZVS holding a.s. 
Dubnica nad Váhom a Snina bola založená v roku 1937, keď sa vtedajšie závody Škoda v Plzni rozhodli vybudovať na Slovensku tzv. „rezervnú továreň.“ Hlavným poslaním boli vývoj, výroba a predaj v oblasti strojárstva a elektrotechniky. Závod sa zameriaval, a dodnes sa zameriava, na veľko-kalibrovú a stredno-kalibrovú muníciu, a výrobu pyrotechnických komponentov, najmä zapaľovačov.

ZVS vznikla ako súčasť koncernu Škoda Plzeň. Okrem výroby munície a raketovej techniky rozvíjala aj výrobu špeciálneho náradia a jednoúčelových strojov. K tomu sa neskôr pridružila výroba transformátorov, elektronika pre riadiace systémy, merná a čerpacia technika, civilná pyrotechnika, výroba vzduchových zbraní či dokonca výroba tonerových náplní pre tlačiarne americkej spoločnosti Lexmark. Sídli v blízkosti hraníc s Českom. Nachádza sa na hlavnom diaľničnom a železničnom ťahu v priamom dosahu letiska Trenčína a Žilina.  

Za prácou v ZVS sa do Dubnice sťahovali celé rodiny z vtedajšieho Československa. Už vtedy patrila medzi najväčších zamestnávateľov regiónu. Druhá prevádzka ZVS sídli v Snine, kde sa špecializujú na produkciu muničných tiel.

 VOP Nováky a.s. 
Výrobný závod v Novákoch patrí vo svojom odbore k svetovej špičke. Hlavné portfólio predstavuje výroba, revízia, modernizácia, predĺženie životného cyklu munície kalibrov 57-155 mm vrátane rakiet, skladovanie a ekologická likvidácia, výroba cvičnej munície, muničných makiet a učebných materiálov. Vďaka vysokému stupňu automatizácie, robotizácie a využívaniu najnovších technológií sa radí k najmodernejším pracoviskám v rámci Európy.  

Od roku 1957 sa v závode začala vykonávať revízia a opravy munície, neskôr aj likvidácia. VOP Nováky, a.s. bol v tej dobe jediný podnik v strednej Európe, ktorý dokázal zneškodniť všetky druhy munície, vrátane rôznych typov balistických rakiet. Hlavné portfólio a to revízia, modernizácia a predĺženie životného cyklu munície, rozšírila o výrobu vybraných typov rakiet, tréningovej veľko-kalibrovej munície alebo muničných makiet. Popri tom sa venuje aj oblasti civilnej výroby, konkrétne opravám foriem pre výrobu plastových a gumových komponentov a opravy a výrobu pre spoločnosti v segmente automotive.

 FM Granada 
Fabrica de Municiones de Granada je podnik s najdlhšou históriou spomedzi európskych spoločností, ktoré pôsobia v obrannom priemysle. Založená bola v roku 1324. Pre MSM GROUP sa stala partnerom v oblasti munície pre veľké kalibre, pohonných hmôt a rakiet. MSM GROUP je od roku 2020 100%ým vlastníkom FM Granada.

So sídlom v Granade (Španielsko) ponúka široké portfólio vysoko výkonnej munície zodpovedajúcej štandardom kvality NATO, najmä delostreleckú muníciu veľkého kalibru. Orientuje sa aj na jednopodlažné hnacie prostriedky pre strelivo stredného kalibru a vybavenie EOD pre bezpečnosť a policajné zložky. Spoločnosť navyše vyvíja a vyrába kľúčové komponenty munície a rakiet.

MSM Walsrode

Nitrocelulózové polyméry Walsroder® sa vyrábajú v nemeckom Bomlitzi od roku 1879. Neustále investície premenili závod v Bomlitzi na svetového lídra vo výrobe a technológii nitrocelulózy.

Príbeh sa začal v roku 1815, kedy bola na mieste bývalého papierenského závodu pri rieke Bomlitz založená spoločnosť Pulvermühle Leschen, Urlaub & Wolff. Zakladateľ August Wolff sa postupne stal jediným vlastníkom spoločnosti, ktorá sa spočiatku zameriavala na výrobu čierneho prachu a neskôr rozšírila svoju činnosť aj na nitrocelulózu. V 70. rokoch 20. storočia bolo ako pocta priezvisku zakladateľa zapracované logo vlka. Viac ako 35 rokov reprezentovalo tento závod a jeho odborné znalosti v oblasti celulózovej chémie. V roku 2025 sa priemyselný park Walsrode a Walsroder® Nitrocellulose stali súčasťou MSM GROUP.

14. OKTOBAR

Spoločnosť 14. Oktobar bola založená v Kruševaci v Srbsku v roku 1923. Pôvodne sa zameriavala na opravy a výrobu pozemného vybavenia. Postupom času spoločnosť rástla a rozšírila svoje aktivity o ťažké stroje, vojenskú a civilnú výrobu a priemyselné komponenty.

Vyrába ťažké stroje a zariadenia, projektily a stabilizátory pre mínometnú muníciu, nábojnice pre tankovú muníciu kalibru 120 mm a delostreleckú muníciu kalibru 122 mm. Vykonáva kovovýrobu pre civilné a vojenské účely. Vyrába komponenty pre železničný priemysel.

ZVI Vsetín

ZVI nadväzuje nadväzuje na tradíciu slávnej Zbrojovky Vsetín a špecializuje sa najmä na 20 mm muníciu pre letectvo a 30 mm muníciu certifikovanú pre kanóny MK44 Bushmaster II, ktoré využíva aj česká armáda. Spoločnosť má zároveň kvalifikáciu ako dodávateľ pre viaceré zahraničné armády a jej výrobná kapacita v oblasti munície stredného kalibru dosahuje státisíce kusov ročne. Do budúcna plánuje MSM GROUP investície do modernizácie a rozšírenia výroby, pričom ZVI bude aktívne zapojená aj do exportných projektov skupiny a do dodávateľských reťazcov medzinárodného obranného priemyslu.

 História 

 MSM GROUP 
 1937 – v novopostavenom závode v Dubnici nad Váhom sa oficiálne začína výroba zbraní a munície  – vybudovaním muničného skladu v Novákoch vzniká MSM Nováky

 1998 – na základoch ZTS VVÚ Martin sa konštituuje nová spoločnosť VÝVOJ Martin – Vznik CSG
 2015 – vzniká spoločnosť MSM GROUP a zlučuje závody v Dubnici a Novákoch do jednej skupiny
 2016 – MSM GROUP odkupuje spoločnosť VÝVOJ Martin 
 2020 – MSM GROUP získava 100 % podiel v jednej z najvýznamnejších španielskych firiem FM Granada 

 Významné udalosti v histórii ZVS 
 1927 – české Škodové závody oznamujú, že vybudujú továreň na Slovensku, dnešnú ZVS
 1937 – v Dubnici nad Váhom sa oficiálne spúšťa výroba zbraní a munície
 1953 – 1. januára vzniká samostatný podnik ZVS – Závody všeobecného strojárstva
 1990 – je zriadený štátny podnik ZVS
 1996 – štátny podnik ZVS je transformovaný na akciovú spoločnosť so 100 % účasťou štátu
 1997 – začína sa vyrábať malokalibrová športová a poľovnícka munícia
 2003 – do výroby je zakomponovaná vzduchovka SLAVIA
 2004 – začína sa vyrábať veľkokalibrová munícia 155 mm / dochádza k odkúpeniu spoločnosti Vihorlat Snina
 2015 – podniky ZVS sa spolu s VOP Nováky (pod správou MSM Martin) stávajú súčasťou MSM GROUP
 2016 – dochádza k rozšíreniu výroby v prevádzke ZVS Snina, do jej modernizácie a vybavenia sa investuje viac ako milión Eur
 2022 – mimoriadna geopolitická situácia a zvýšený dopyt po bezpečnosti krajín, sú spúšťačom pre masívnu náborovú kampaň 

 Významné udalosti v histórii VOP Nováky 
 1937 – vybudovaním priemyselných stavieb s muničným skladom vzniká spoločnosť MSM Nováky
 1957 – rozbiehajú sa činnosti na obstaranie životného cyklu munície – opravy, revízie a likvidácie
 1985 – začína sa vyrábať cvičná munícia ECV 122, 125 a 152 mm
 2013 – spoločnosť MSM Martin vyhráva verejnú súťaž na úplné práva VOP Nováky
 2015 – VOP v Novákoch (pod správou MSM Martin) sa spolu s podnikmi ZVS stávajú súčasťou MSM GROUP
 2019 – otvára sa zrekonštruovaná hala – jeden z najmodernejších priestorov v segmente technického predĺženia života munície v Európe
 2022 – oslavuje sa 65. výročie od spustenia revíznej linky / zahajuje sa nový výrobný program 60 – 120 mm 

Občianske združenie MSM ľuďom vzniklo v roku 2017 pod správou MSM GROUP. Vyzbierané peniaze z 2 % z daní rozdeľuje predovšetkým deťom a dospelým so zdravotným postihnutím. Od svojho vzniku rozdelilo ľuďom v núdzi desiatky tisíc EUR.

 Produktové portfólio 
Munícia: Delostrelecká munícia, Tanková munícia, Mínometná munícia, Munícia stredného kalibru, Rakety, Muničné komponenty, Pyrotechnické zlože, Iniciátor, Zápalková skrutka.

Obranná technika: Špecializovaný kontajner C2 Shelter navrhnutý pre potreby ozbrojených síl, Kontajnerové elektrocentrály, Explozívny reaktívny pancier Era nexream na obranu tankov.

Civilná technika: Riešenia pre automobilový priemysel a strojárstvo.

 Služby 
Vývoj munície a kompletný životný cyklus munície: Inšpekcia, skúšky, údržba, modernizácia, predĺženie životnosti, likvidácia.

 Regióny 
Dubnica nad Váhom (Slovensko), Snina (Slovensko), Nováky (Slovensko), Granada (Španielsko), Kruševac (Srbsko), Bomlitz (Nemecko)

 Referencie 

Kategória:Zbrojárske podniky na Slovensku
Kategória:Czechoslovak Group